Elefanten var også emne for en satirisk pamflett av Pietro Aretino kalt for «Den siste vilje og testamente til elefanten Hanno». Det fiktive testamentet gjorde åpenbart narr av de ledende politiske og religiøse figurene i Roma på denne tiden, inkludert pave Leo X selv. Pamfletten ble en slik suksess at den ga et løft til Aretinos karriere og etablerte ham som en kjent satiriker, til sist ble han kjent som «fyrstenes svøpe».